Infrarenalis aortaaneurysma-műtétek országos eredményeinek elemzése a Nemzeti Érsebészeti Regiszter alapján (2010–2019)
Authors: Hidi László , Pál Dániel , Boros András Mihály , Kováts Tamás , Menyhei Gábor , Szeberin Zoltán 
Published: August 2021

Összefoglaló.
Bevezetés: Az elmúlt évtizedekben számos országban jelentős
mértékben változott a hasi aortaaneurysmák sebészi kezelése az eredményesebb
ellátás céljából: endovascularis beavatkozások terjedése, nagy betegforgalmú
aortacentrumok kialakítása. Célkitűzés: A Magyarországon,
infrarenalis aortaaneurysmák miatt végzett beavatkozások rövid távú
eredményeinek elemzése elsősorban műtéti technika (endovascularis vs. nyitott
aortareconstructio), intézeti betegforgalom (kis vs. nagy betegforgalmú intézet)
és időszak (2010–2014 vs. 2015–2019) alapján. Módszer: A
Nemzeti Érsebészeti Regiszterben 2010. 01. 01. és 2019. 12. 31. között
prospektíven rögzített multicentrikus adatok retrospektív feldolgozása.
Eredmények: A regiszterben 3206 infrarenalis
aortaaneurysma-műtétet rögzítettek. A második öt évben jelentősen nőtt az
endovascularis aortareconstructio aránya a nyitotthoz képest (p<0,0001),
illetve a nagy betegforgalmú intézetek szignifikánsan több rupturált
aortaaneurysmát láttak el, mint a kis betegforgalmú intézetek (p<0,0001) az
első öt évhez viszonyítva. A perioperatív mortalitás rupturált aortaaneurysma
miatt a nagy betegforgalmú intézetekben végzett nyitott aortareconstructio
esetén szignifikánsan alacsonyabb volt a kis betegforgalmú intézetekkel szemben
az első öt évben (p = 0,0011), illetve a nagy betegforgalmú intézetekben végzett
endovascularis aortareconstructio esetén szignifikánsan alacsonyabb volt a
nyitottal szemben a második öt évben (p = 0,029). A nem rupturált
aortaaneurysma-műtétek perioperatív mortalitása a nagy betegforgalmú
intézetekben végzett nyitott aortareconstructio esetén szignifikánsan
alacsonyabb volt a kis betegforgalmú intézetekhez képest az első és a második öt
évben is (p = 0,0007; p = 0,004). Mind a nagy, mind a kis betegforgalmú
intézetekben végzett endovascularis aortareconstructio esetén szignifikánsan
alacsonyabb volt a perioperatív mortalitás a második öt évben (p<0,0001;
p<0,0001). A rupturált és a nem rupturált aortaaneurysmák perioperatív
mortalitásának független rizikófaktora az intézetek betegforgalma (p = 0,006; p
= 0,004), a betegek életkora (p<0,0001; p = 0,001), a preoperatív renalis
megbetegedés (p = 0,007; p = 0,007), a transzfúzióigény (p<0,0001;
p<0,0001), illetve nem rupturált aortaaneurysmák esetében a műtéti technika
(p<0,0001) is. Következtetés: Endovascularis
aortareconstructio és nagy betegforgalmú intézetek esetében szignifikánsan
alacsonyabb perioperatív mortalitás érhető el. Orv Hetil. 2021; 162(31):
1233–1243.

Summary.
Introduction: The organisation of aortic disease care has
changed significantly in many countries over the last decade: centralized,
high-volume centers were established. Objective: To analyse the
perioperative mortality and the number of the infrarenal aortic aneurysm repairs
according to the type of procedure (endovascular vs. open), patient volume (low
vs. high) and time period (2010–2014 vs. 2015–2019). Methods:
The multicentric data registered prospectively in the Hungarian National
Vascular Registry between 01. 01. 2010 and 31. 12. 2019 were analysed
retrospectively. Results: 3206 infrarenal aortic aneurysms were
recorded. The endovascular-open repair rate was significantly higher
(p<0.0001) and the high-volume institutes managed significantly more ruptured
aneurysms (p<0.0001) in the second period. The perioperative mortality of the
open repair of ruptured aneurysms was significantly lower in the high-volume
institutes than in the low-volume ones in the first period (p = 0.0011), and the
mortality of endovascular repair was significantly lower compared with open
repair in the high-volume institutes in the second period (p = 0.029). The
perioperative mortality of the open repair of non-ruptured aneurysm was
significantly lower in the high-volume institutes in both periods (p = 0.0007; p
= 0.004). Furthermore, the mortality of endovascular repair was significantly
lower compared with open repair both in the high- and the low-volume institutes
in the second period (p<0.0001; p<0.0001). Patient volume (p = 0.006; p =
0.004), age (p<0.0001; p = 0.001), preoperative renal insufficiency (p =
0.007; p = 0.007) and the need of blood transfusion (p<0.0001; p<0.0001)
were independent risk factors of the perioperative mortality of ruptured and
non-ruptured aneurysms. Type of the procedure was also an independent risk
factor in the case of non-ruptured aneurysms (p<0.0001).
Conclusion: Endovascular repair and aortic surgery in the
high-volume institutes result in significantly lower perioperative mortality.
Orv Hetil. 2021; 162(31): 1233–1243.